[](http://www.selanne.net/)

PERUSPALVELUKUNTAYHTYMÄ SELÄNTEEN

HOITOTARVIKEJAKELUOHJE 1.1.2015



SISÄLTÖ

1. YLEISET PERUSTEET HOITOTARVIKEJAKELULLE
2. TAVOITTEET
3. HOITOTARVIKEJAKELUN PERIAATTEET
4. HOITOTARVIKKEIDEN JAKELUOHJE
   1. VIRTSAAMISEN APUVÄLINEET
   2. VAIPAT JA MUUT HYGIENIATARVIKKEET
   3. AVANNETARVIKKEET
   4. DIALYYSITARVIKKEET
   5. HAAVANHOITOTARVIKKEET
   6. MUUT TARVIKKEET
5. MAKSUTTOMAN HOITOTARVIKEJAKELUN PIIRIIN PÄÄSÄÄNTÖISESTI KUULUMATTOMAT TARVIKKEET
6. YLEISET PERUSTEET HOITOTARVIKEJAKELULLE

Terveydenhuoltolain ( 1326/2010 ) 24 § mukaan kunnan tehtävänä on järjestää alueensa asukkaiden sairaanhoitopalvelut. Sairaanhoitopalveluihin sisältyvät mm. sairauksien tutkimus, lääketieteellinen taudinmääritys, sekä hoito ja hoitosuunnitelman mukaiset pitkäaikaisen sairauden hoitoon tarvittavat hoitotarvikkeet. Lisäksi kotisairaanhoidon ja kotisairaalan yhteydessä annettavat hoitosuunnitelman mukaiset pitkäaikaisen sairauden hoitoon tarvittavat hoitotarvikkeet sisältyvät hoitoon. (1326/2010, 25 § ). Sairauden hoitoon tarkoitetut hoitotarvikkeet ovat asiakkaille maksuttomia. ( Laki sosiaali- ja terveydenhuollon asiakasmaksuista 734/1992, 5§).Valtakunnallisen ohjeen mukaan hoitotarvikejakelu perustuu potilaan yksilölliseen tarpeeseen, eikä kunta voi asettaa ohjeisiinsa ehdottomia tarvikkeiden enimmäismääriä. (Sosiaali- ja terveysministeriö 25.6.2013 Kuntainfo kirje 4/2013 ).

1. TAVOITTEET

* tukee pitkäaikaissairaiden kotona asumista ja selviytymistä
* parantaa potilaan toimintakykyä sekä elämänlaatua
* vähentää komplikaatioriskejä , lääkärissä käyntejä ja kotihoidon tuen tarvetta
* parantaa potilaan omanhoidon edellytyksiä ja edistää potilaan sitoutumista

hoitoonsa.

1. HOITOTARVIKEJAKELUN PERIAATTEET

* Hoitotarvikejakelun lähtökohtana on lääketieteellisin perustein todettu pitkäaikainen sairaus, joka on kestänyt vähintään kolme kuukautta. Mikäli hoitotarvikkeiden tarve on pysyvä kuten esim. diabetes, dialyysi ,avanne, ja virtsaamisaputarvikkeiden ja vaippojen kohdalla, voidaan tarvikkeita antaa välittömästi tarpeen ilmettyä.
* Hoitotarvikkeiden jakelu tulee perustua aina yksilöllisesti määriteltyyn tarpeeseen ja terveydenhuollon ammattihenkilön suorittamaan arviointiin ja seurantaan.
* Asiakasta informoidaan siitä, että asiaa käsiteltäessä hoitaja/lääkäri voivat tutustua asiakkaan sairauskertomuksiin.
* Kotihoidon asiakkaan hoitotarvikkeiden valinnan tekee kotihoidon sairaanhoitaja, haavanhoitotuotteiden valinnan voi tehdä myös koulutettu haavanhoitaja.
* Inkontinessi tuotteiden tarpeen selvityksen(apulomake) ja käytön ohjauksen tekee asiaan koulutettu hoitaja.
* Vaipat toimitetaan kotiinkuljetuksena, 3 kuukauden tarve kerrallaan.
* hoitotarvikkeita ja välineitä annetaan kolmen kuukauden tarve kerrallaan ja hoitotarvikkeet kirjataan asiakkaan hoito- ja palvelusuunnitelmaan.
* jakelussa käytetään kulloinkin voimassaolevien hankintapäätösten mukaisia hoitotarvikkeita. Perustellusta lääketieteellisestä syystä voidaan hankintapäätöstuotteesta poiketa esim. silloin, jos muu tuote tukee kotona selviytymistä tai on hoidon onnistumisen kannalta välttämätön.
* tarvikkeita jaetaan ainoastaan kotona asuville, kotona asumiseen rinnastetaan myös palvelutalot, joihin tarvikkeita jaetaan vain asiakkaan henkilökohtaiseen tarpeeseen.
* ulkopaikkakuntalaisilta asiakkailta, jotka asuvat paikkakunnalla pidempiaikaisesti, edellytetään hoitotarvikkeiden saamiseksi aina kotikunnan tekemää hoitosuunnitelmaa. Hoitosuunnitelman mukaiset tarvikkeet laskutetaan asiakkaan kotikunnalta. Hoitosuunnitelmassa tulee olla myös laskutustiedot, koska se toimii kunnan maksusitoumuksena. Mikäli hoitosuunnitelmaa ei ole, ulkokuntalaiset hankkivat hoitotarvikkeet oman kuntansa terveyskeskuksesta.
* vakuutusten korvaamat tarvikkeet asiakas tai terveyskeskus tilaa suoraan toimittajalta ja korvaus haetaan vakuutuslaitokselta.

1. HOITOTARVIKKEIDEN JAKELUOHJE

4.1 VIRTSAAMISEN APUVÄLINEET

Katetrit, pussit, virtsankerääjät. Toistokatetroinnissa käytetään edullisinta tuotetta, mikäli se soveltuu ko. asiakkaalle. Toistokatetroinnissa katetrit tilataan toimittajalta, joka toimittaa ne suoraan asiakkaan kotiin.

* kertakäyttöiset katetrit
* kertakäyttöiset katetrit/matkapakkaus
* kertakäyttöiset virtsapussit
* tyhjennettävät virtsapussit
* reisipussit
* narupussi
* urinaalit

4.2 VAIPAT JA MUUT HYGIENIATARVIKKEET

- Vaippoja ja muita hygieniatarvikkeita jaetaan vaippavastaavan tekemän yksilöllisen

arvioinnin perusteella (apulomake) keskivaikeasta ja vaikeasta uloste- ja/tai virtsa-

inkontinenssista kärsiville henkilöille.

* Suojakäsineitä annetaan vain erityistapauksissa kun infektioriski suuri.
* Vuoteensuojiksi suositellaan esim. muovitettua froteeta.
* inkontinenssissa erotetaan kolme vaikeusastetta, joista kaksi ja kolme täyttävät vaippojen jakeluehdot.

**1)aste lievä oireisto**: virtsa karkailee ponnistettaessa tai sitä tulee kerrallaan pieni määrä tai kysymyksessä on suurentuneesta eturauhasesta johtuva virtsan karkailu Ulosteen tai virtsan pidätyskyky on niin vähäistä, että pieni vaippa esim Tena lady extra riittää.

**2)aste keskivaikea oireisto**: virtsa karkaa usein

**3)aste vaikea oireisto**: virtsa karkaa jo levossa

Myönnettäviä tuotteita ovat:

* muotovaipat, vyövaipat, lisävaipat
* housuvaipat, jos kotona asuva suoriutuu niiden avulla ilman hoitajan apua wc-käynneistä tai eritystapauksissa.
* verkkohousut
* patjansuojusmuovi

Lasten vaipat

Vaippoja myönnetään pitkäaikaissairaille tai kehitysvammaisille yli 3- vuotiaille lapsille. Sairaudesta ja sen aiheuttamasta inkontinenssista tulee olla todistus esim. epikriisi hoitavalta taholta. Vaippoja voidaan myöntää eritystilanteissa vaikeaan yökasteluun yli 5-vuotiaille.

Vaippojen tilaamisesta huolehtivat vaippavastaavat. Vaipat toimitetaan kotijakeluna.

4.3 AVANNETARVIKKEET

- virtsa-avannesidos

- suoliavannesidos, suljetut

- suoliavannesidos, tyhjennettävät

- ihonsuojalevyt

muut avannetarvikkeet

* avannekorkit
* avannesuoja
* avannevyö
* tiivisterenkaat ja pastat: avannehoitajan lähetteellä (esim. Cavilon- suihke ostettava itse)

Avannesidosvalikoima kytketään avannehoitajan antamiin suosituksiin kunkin

asiakkaan kohdalla. Iho-ongelmissa tai pussin toimintahäiriöissä asiakas ohjataan

mahdollisimman varhaisessa vaiheessa hoitajan vastaanotolle. Erikoissidoksia käyttävät

asiakkaat ohjataan avannehoitajalle ainakin kerran vuodessa. Pastojen ja tiivisterenkai-

den säännöllinen käyttö vaatii avannehoitajan tilannearviota. Avannehoitajalle ohja-

taan hoitajan vastaanotolta tai kotihoidosta yksilöllisen tarpeen mukaan.

4.4 DIALYYSITARVIKKEET

- hoitosuunnitelman ja yksilöllisen tarpeen mukaan

4.5 HAAVANHOITOTARVIKKEET

* haavanhoitotarvikkeissa on 3 kk:n omavastuuaika ( poliklinikalta/ kotihoidosta ei anneta mukaan perushoidollisia haavatarvikkeita esim. kirurgisten toimenpiteiden jälkihoitoon.)
* uusiutuvissa haavoissa omavastuuaika määritellään yhden kerran eli uusiutumisvaiheessa ei ole omavastuuaikaa.
* ilman omavastuuaikaa hoidetaan seuraavat haavat, mitkä perustuvat lääkärin tekemään diagnoosiin: valtimoperäinen ja laskimoperäinen säärihaava, diabeettinen haava, pyoderma gangrenosum, necrobiosis lipidica, painehaava, reumaattinen haava, tulehduksen ( erysipelas ) jälkeinen haava, syövän ja palovamman jälkitila.
* haavanhoitotuotevalikoima on haavanhoitotyöryhmän laatiman ohjeen mukainen.

4.6 MUUT TARVIKKEET

* letkuruokinta-. nestetiputus-, injektio-, tracheostomia- ja imutarvikkeet, hengityksen apuvälineet: CPAP- maskit, myssyt, pääpannat, ja suodattimet heti yksilöllisen hoito-

suunnitelman mukaan.

* saattohoitovaiheessa tarvittavia erilaisia hoitotarvikkeita yksilöllisesti

1. MAKSUTTOMAN HOITOTARVIKEJAKELUN PIIRIIN PÄÄSÄÄNTÖISESTI KUULUMATTOMAT TARVIKKEET

* vuodesuojat, poikkilakanat
* pesulaput
* ruokalaput
* suojakäsineet (vain erityistapauksissa)
* suojaesiliinat
* käsidesinfektioaineet
* pesuemulsiot, puhdistusaineet, rasvat
* sakeuttamisaineet
* kuulokojeiden patterit (kuulokojeiden huolto on ilmaista asiakkaalle)
* muut apuvälineiden patterit
* lääkeaineisiin rinnastettavat sidokset, voiteet, tahnat, liuokset

APULOMAKE INKONTINENSSITUOTTEIDEN TARPEEN SELVITYKSEEN

Karkaako virtsa ilman minkäänlaista ponnistelua? kyllä ei

Karkaako virtsa ponnistuksessa (esim. yskiessä )? kyllä ei

Karkaako virtsa päivittäin?

Haittaako virtsankarkailu jokapäiväistä elämää? kyllä ei

Käytättekö tippasuojaa esim. Tena Lady extra ? kyllä ei

kuinka monta/ vrk ? \_\_\_\_\_\_\_\_\_\_\_\_\_\_

Käytättekö vaippoja kyllä ei

kuinka monta/ vrk ? \_\_\_\_\_\_\_\_\_\_\_\_\_\_

Millaisia?\_\_\_\_\_\_\_\_\_\_\_\_\_\_\_\_\_\_\_\_\_\_\_

Ehdittekö Wc:hen Päivällä

yöllä

en ehdi wc:hen

Tuntuuko virtsaamistarve ennen virtsan karkailua? kyllä ei

Onnistuuko wc:ssä asiointi yksin? kyllä ei

Vaihdatteko itse vaipat ? kyllä ei

Tarvitsetteko apuvälineitä liikkumiseen ? kyllä ei

Sairastatteko muistisairautta? kyllä ei

Sairaudet, jotka vaikuttavat inkontinenssituotteen tarpeen arviointiin?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Onko teillä ulosteen karkailua? kyllä ei